FLF bestyrelsesmøde d. 15.april 2016 på Langkær Gymnasium og HF

**Til stede:** Christine, Mette, Ulla, Kader, Iben, Henriette, Emmelie

**Afbud fra:** Elise, Maria, Annette, Leon, Shaun, Lisbeth, Hanne

1. Velkomst: Christine
2. Dirigent: Ulla
3. Referent: Emmelie
4. Godkendelse af dagsorden: Reformpunktet 7 bliver til 7a) Nyt fra GL-sprogtænketank og 7b) Reform. Der indskydes en præsentationsrunde. Iben: Foreslår at regionsrepræsentanter også udvides til hhx. Til hjemmesiden/ kurser/ FranskNyt: Iben deltager gerne, henviser endvidere til EUX-/HG-lærer. Kader: Hanne Post Khalili deltager gerne igen, og hun inviteres til næste bestyrelsesmøde.
5. Godkendelse af referat af bestyrelsesmøde 16.1.2016: Godkendt.
6. Nordisk Konference ifm. 80-årsfødselsdagen for den danske Fransklærerforening: Invitation af Sverige, Norge, Island, Finland, Færøerne og Grønland.

Fra referatet 16.1.2016: *”****Nordisk konference i anledning af 80-året for Fransklærerforeningen****: (Christine) Invitation til Skandinavien, Færøerne og Grønland. November: F.eks. Nordisk konference og generalforsamling torsdag kl. 15-17, colloque fredag. Planlægning udskydes til kommende bestyrelsesmøde. Skal være punkt 1/ højt på dagsordenen. Christine, Annette, Leon og Sylvie taler sammen forinden.”*

Vi foreslår at afholde Nordisk Konference torsdag d. 3.november fra kl. 15-19 og efterfølgende middag. Vi reserverer og betaler for to overnatninger (f.eks. Danhostel, Langebro) samt to middage for 2 medlemmer fra hvert lands bestyrelse. Mette forhåndsreserverer til 12 personer. Kader kontakter Lisbeth og får adresseliste til de nordiske foreninger og hører, hvilke udgifter vi ’plejer’ at dække. Budget: 20.000 kr. Christine kontakter Sylvie for at høre, om vi kan afholde Nordisk Konference på Institut Français. Middag om aftenen på ”Höst”, Mette reserverer bord til 20-25 personer. Kader og Elise skriver en invitation til de nordiske kolleger, inkl. program for dagen og forslag til debatemner (didaktik, sprogsyn, politik…). Deadline d. 1.6.2016. Christine inviterer Lene Kirk til Nordisk Konference.

*Colloque* afholdes fredag d. 4.november, arrangeres af Institut Français (med start på ambassaden). Christine hører Sylvie, om ambassadøren vil indflette i sin tale, at FLF fylder 80 år, samt start- og sluttidspunkt for *colloque* samt lokale til generalforsamlingen.

Vi afholder generalforsamling fredag d. 4. november kl. 17-19 (efter *colloque*). Herefter middag for bestyrelsen og de besøgende nordiske medlemmer.

Kader foreslår: Vi bør udskrive en elevkonkurrence ifm. 80-årsfødselsdagen. Forslag til konkurrencetitel: ”Joyeux anniversaire ma belle (voilà pourquoi j’aime le français?)”. Elise og Emmelie brygger videre på formuleringen. Max. 4 elever pr. indsendt forslag. Én gruppe vinder. F.eks.: ”Vind en tur til København hvor I møder ambassadøren, deltager i *colloque* og…” evt. suppleret med en præmie til Den Franske Bogcafé. Konkurrencen udmeldes på FLFs hjemmeside, i FranskNyt og på Fransklisten.

1. 7a) Christine deltager i Sprogtænketanken (nedsat af GL). Sprogtænketanken kommer med idéer til en national sprogstrategi. Meget relevant ift. reformudspillet, bl.a. fordi regeringen også vil nedsætte deres egen tænketank. GL opfordrer til samarbejde mellem ’tankene’. Christine fremlagde pointer og tanker fra dagens møde i Sprogtænketanken, som pt behandler spørgsmålet: ”Hvordan udvikles sprogkompetencer og hvilke sprog har vi brug for i fremtiden?” På mødet i dag blev der opfordret til at se noget undervisning, se nogle praktikere og tal med eleverne.

I FLF mener vi, at samarbejde mellem grundskolen og de gymnasiale uddannelser er vigtigt. Brobygning, både for elever som allerede har fransk i folkeskolen såvel som for elever, der ikke har tilbud om fransk i folkeskolen. Kader beretter bl.a. om positivt udbytte af tæt samarbejde med lokale folkeskoler og franskstuderende fra VIA University i Århus.

Ulla foreslår at Christine lægger noget herom på FLF-hjemmesiden. Christine skriver om Sprogtænketankens arbejde og proces og sender til hjemmeside (Ulla) og FranskNyt (Emmelie). Ulla lægger udkast fra og link til GLs Sprogtænketank på FLF-hjemmesiden.

7b) Reformudspillet blev drøftet. Der er lagt op til en hurtig proces fra regeringens side. Christine og Maria har bl.a. skrevet et svar til Ellen Trane Nørby på kommentar i JydskeVestkysten d. 3.4.2016, som Christine sender til Ulla, og som Ulla lægger på FLF-hjemmesiden. Håbet er at indlægget også bringes i en af de større aviser.

Der er konference i ”Ja til Sprog” d. 20.april med deltagelse af politikere. Christine, Maria, Lisbeth V, Annette og Mette deltager i konferencen.

1. Besparelser i uddannelsessektoren – hvordan ser det ud med fransklærere?

Christine har prøvet at få fat i nogle tal/prognoser, men det er ikke lykkedes. Vigtigt at sikre ’fødekæden’, vi skal skabe interesse for fransk i folkeskolen og mulighed for at eleverne kan vælge fransk, så eleverne også forventer at kunne vælge fransk i gymnasiet (lægge pres på rektorerne og skolebestyrelserne).

1. FranskNyt: Emmelie fremlagde resultaterne af spørgeskemaundersøgelsen og disses betydning for det nye blad. Bl.a. betyder svarene fra spørgeskemaundersøgelsen at vi ændrer formatet til A4 og skifter layout, samt at bladet vil indeholde en højere andel af undervisningsklart materiale, jf. medlemsønsker. Budget (for 2016: 70000 til layout og tryk og 24000 til forsendelse): Vi forsøger at ramme 3 blade om året (hvilket efterspørges blandt medlemmerne).

Ulla minder om at der skal søges midler fra Bladpuljen. Emmelie taler med Frank om dette.

Forslag fra Kader til fast klumme i FranskNyt: En ’opslagstavle’ til alumnier. Emmelie taler med Frank om dette.

FranskNyt udkommer i slutningen af april 2016. Ulla påpegede vigtigheden af at det undervisningsklare materiale også lægges i en word-version i materialebanken på FLF-hjemmesiden.

Til næste nummer: Emmelie taler med Kader om produktion af små video-/lydklip, indtalt af franskmænd, der eksempelvis belyser et aktuelt emne.

1. Kurser (Ulla): Der udbydes to kurser. Det ene er et genopslag: ’Pædagogisk og didaktisk anvendelse af i-bøger’ (november 2016). Det andet er: ’Skriftlig fransk og den nye skriftlige elektroniske eksamensform i praksis’ (fokus på progression og stilladsering ifm. skriftligt arbejde samt procesorienterede rettestrategier). Afvikles i september 2016.

Ulla foreslår at Kader melder sig til Restudy (som laver undervisningsvideoer, de søger pt lærere til at lave videoer i sprogfagene).

1. Samarbejdet med Dansklærerforeningens Hus (DLF/H): Mette fremlagde budget for 2015 samt regnskab for 2015. Der blev stillet spørgsmål til ’hensættelse af tab, debitorer’, ’bestyrelsesarbejde’ og ’diverse indtægter’. Mette redegjorde for ’bestyrelsesarbejde’ og ’diverse indtægter’ og undersøger ’hensættelse af tab, debitorer’ og vender tilbage.

Mette udsender to ark til de bestyrelsesmedlemmer, der var fraværende på mødet, som skal underskrives og returneres hurtigst muligt.

1. Nyt fra fraktionerne: Afbud fra Shaun og Leon. Derfor intet nyt fra fraktionerne på dette møde.
2. Hjemmeside: Ulla har opdateret siden med referat fra generalforsamlingen og præsentation af den nye bestyrelse.

Ulla opdaterer hjemmesiden med følgende rettelser og kommentarer:

Mette står ikke længere for ind- og udmeldelser. Det klares via DLF/H.

Ulla sender FLF-logoet til Mette og Emmelie.

Elise er også med i FranskNyt-redaktionen.

Kader er også med i kursustilrettelæggelse.

Iben er også med i FranskNyt-redaktionen, kurser og hjemmeside.

Ulla opfordrer til at hjemmesiden bruges, så send materiale og artikler til Ulla, så lægger hun det op.

1. Internationalt: XIV FIPF-verdenskongres i Liège (14.-21.juli 2016): Kader deltager sammen med Lisbeth. Kader skal desuden til Nice i juli, som optakt til Liège-konferencen. Det er et kursus for en udvalgt gruppe af deltagerne på FIPF i Liège.
2. Næste møde samt dato for generalforsamling:

Næste bestyrelsesmøde er lørdag d. 3.september, kl. 12-17 i København. Generalforsamling d. 4.november 2016 i København. På valg er: Ulla, Emmelie…

Indkaldelse til generalforsamling sendes via DLF/H. Frist for indkaldelse til generalforsamling er d. 15.aug., dagsorden skal udsendes 5 uger før i FranskNyt, på Fransklisten og via medlemslisten (DLF/H).

1. Evt.: Christine stillede forslag om at holde et af de fire årlige bestyrelsesmøder i Jylland.

Iben foreslår at endnu en plads oprettes i FLF-bestyrelsen til HHX. Vi har mulighed for at oprette yderligere en suppleantplads til bestyrelsen.

Referent: Emmelie